VI har et parcelhus/scanwo-bjælkehus fra 2006 med garage tilbygget i 2011 i direkte forlængelse af huset. Alle dele af huset er over 2,5 fra skel.  
Vi har pt. ingen dør mellem hus og garage, men det vil vi gerne have.  
Er der brandkrav el. andre krav til en sådan dør?  
Kan se hos SKAT at håndværkerfradrag ikke kan benyttes til etablering af nye døre - men man kan vel sige at en dør fra garagen øger tilgængeligheden for handicappede (og de tiltag er jo fradragsberettigede) eller er det mon for kreativt til SKAT. og skal man mon i givet fald lave rampe, bred dør mv. Det er vel ikke noget krav at der aktuelt skal bo handicappede i huset?  
mvh. Henrik V


Krav til ny dør mellem hus og garage?
Kære Henrik V.  
Er  garagen  sammenbygget med huset skal bygningerne være adskilt med en konstruktion, der er udført mindst som bygningsdel klasse EI 30 (ikke bærende BD-bygningsdel 30) Konstruktionen skal føres op i tæt forbindelse med den yderste tagdækning.  
Dør mellem hus og garage eller udhus skal udføres mindst som dør klasse EI2 30-C (BD-dør 30).  
Jeg tør ikke sige om i kan benytte håndværkerfradraget, det vil nok komme an på en samlet vurdering af husets adgangsforhold, jeg synes i skal forhøre jer hos den lokale skattemyndighed hvordan de fortolker punktet  "Forbedringer af boligens tilgængelighed for handicappede"


 

